laion/Wikipedia-Exotic huggingface dataset:
ჯურუყვეთი

ჯურუყვეთი — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი (ჯურუყვეთი, ბაღლები, ეწერი). მდებარეობს გურიის დაბლობზე, ზღვის დონიდან 30 მ., ლანჩხუთიდან 4 კმ., ჯუმათის რკინიგზის სადგურიდან 3 კმ. სოფელში არის საჯარო სკოლა და საბავშვო ბაღი, დგას წმინდა ნინოს სახელობის ეკლესია, გადის საქართველოს საავტომობილო მაგისტრალი ს12. სოფელში მოდის გოგირდოვანი წყალი. სოფელში დაიბადა პოეტი საფო მგელაძე. სოფელ ჯურუყვეთის ტერიტორიაზე აღმოჩენილია ნეოლითური ხანის ქვის იარაღები, კვირისთავები და საფხეკები, რომლებიც ლანჩხუთის მხარეთმცოდნეობის მუზეუმშია დაცული. გურიის სამთავროს პერიოდში ჩიბათთან ერთად შეადგენდა ერთ სამოურავოს. მისი მოურავები იყვნენ ნაკაშიძეები. სოფელში იდგა წმინდა ნიკოლოზის ეკლესია. სოფელში განვითარებული იყო მეთუნეობა. 1875 წელს სოფლის სკოლა ცუდ მდგომარეობაში იყო. 1912 წელს სოფელში გაიხსნა საკრედიტო ამხანაგობა, რომელშიც 2500 ადამიანი იყო გაწევრებული. საბჭოთა პერიოდში სოფელში განვითარებული იყო მეჩაიეობა და მესიმინდეობა. ქართული საბჭოთა ენციკლოპედია, ტ. 11, თბ., 1987. — გვ. 580. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ სოსელია ო., ფეოდალური საქართველოს პოლიტიკური დაშლის ისტორიიდან // მასალები საქართველოსა და კავკასიის ისტორიისათვის, ტ. XXX, თბილისი: საქართველოს სსრ მეცნიერებათა აკადემიის გამომცემლობა, 1954. — გვ. 170. ↑ ენვერ გოგუაძე, „გურიანას ქუეყანა“ — ბათუმი, „ალიონი“ 2001 ↑ მასალები გურიის ეთნოგრაფიული შესწავლისათვის, გვ 369. — თბილისი, „მეცნიერება“ 1980 წ. ↑ დროების კორესპონდენცია // დროება : გაზეთი, 21 მარტი, 1875, № 34, გვ. 2. ↑ Кавказский календарь на 1914 год ↑ Кавказский календарь на 1910 год ↑ Кавказский календарь на 1912 год
არჩეული

არჩეული — სოფელი საქართველოში, გურიის მხარის ლანჩხუთის მუნიციპალიტეტში, ნიგვზიანის თემში (სოფლები: არჩეული, ნიგვზიანი, ჩანჩეთი, ხაჯალია). მდებარეობს მდინარე უჩაღალის ნაპირზე, ზღვის დონიდან 45 მ. დღევანდელი სოფელი არჩეული მოიცავს ისტორიული სოფლების, ჩიქვეთისა და ებალაურის ტერიტორიას. სოფლები შედიოდნენ ჯურუყვეთის სასოფლო საზოგადოებაში. ებალაური შეტანილია 1911 და 1917 წლების კავკასიის კალენდარში. 1920 წელს ებალაური ხაჯალიასთან ერთად შევიდა ახალშექმნილ ნიგვზიანის თემში. მთავარი სტატია: არჩეულის ეგნატე ნინოშვილის მუზეუმი. სოფელში მდებარეობს ეგნატე ნინოშვილის მუზეუმი. მუზეუმი ოფიციალურად გაიხსნა 1950 წლის 18 იანვარს. მუზეუმში დაცულია 6 ათასამდე ექსპონატი, ეთნოგრაფიული, თეატრალური მასალები... ექსპონატები ინახება ასლების სახით, რადგანაც დედნები განადგურებულია, აქვე ინახება მწერლის საათი, დურბინდი, კალამი, მაგიდა, სკამი, ტახტი. ქართული საბჭოთა ენციკლოპედია, ტ. 1, თბ., 1975. — გვ. 614. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 17. ↑ გურიის ერობის მოამბე N14 გვ.4 — 11 აპრილი 1920 ↑ Кавказский календарь на 1912 год
ბაღლები

ბაღლები (ყოფილი კიროვი) — სოფელი საქართველოში, გურიის მხარის ლანჩხუთის მუნიციპალიტეტში, ჯურუყვეთის თემში (სოფლები: ბაღლები, ეწერი, ჯურუყვეთი). მდებარეობს გურიის დაბლობზე, ზღვის დონიდან 80 მ, ლანჩხუთიდან 10 კმ., ოზურგეთი-ლანჩხუთის საავტომობილო გზაზე. სოფელში მოდის ჰიდროკარბონატული ნატრიუმიანი წყალი. სოფელში ფუნქციონირებს ჯურუყვეთის N1 საჯარო სკოლა. სოფლის სახელწოდება მეგრული ენიდან მოდის და ნიშნავს ბაღებს. სოფელში იდგა მაცხოვრის სახელობის ძველი მომცრო ეკლესია. ეკლესია მოხატულია, შესასვლელში აქვს წარწერა. ეკლესია ნაგებია ქვით. სამხრეთ შესასვლელის მარცხნივ გამოსახული იყო ახალგაზრდა კაცი, ბეშქენ ვარდანისძე, რომელიც XIV საუკუნის მოღვაწე იყო და ტაძარიც სავარაუდოდ მან ააშენა. წარწერაზე გაირჩევა ბეშქენის, მეუღლე მარიამისა და ვაჟი მიქაელის სახელები. დასავლეთ შესასვლელში მოთავსებული წარწერიდან ირკვევა, რომ მხატვარი ვინმე მანუელი იყო. ბეშქენ და მიქაელ გურიელები იხსენიებიან ჯუმათის ეკლესიის წმინდა გიორგის ოქროს ხატის წარწერაში. სოფლის ცენტრი ეკლესიის ნანგრევები ქართული საბჭოთა ენციკლოპედია, ტ. 5, თბ., 1980. — გვ. 533. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ ბაქრაძე, დ . [1878] (1987). არქეოლოგიური მოგზაურობა გურიასა და აჭარაში. ბათუმი: „საბჭოთა აჭარა“, გვ. 214.  ↑ ქართველიშვილი, თ. (2006). გურიის საეპისკოპოსოები. თბილისი: „არტანუჯი“, გვ. 115-116. ISBN 99940-11-89-8.  ↑ Кавказский календарь на 1910 год ↑ Кавказский календарь на 1912 год
ეწერი (ლანჩხუთის მუნიციპალიტეტი)

ეწერი — სოფელი გურიის მხარის ლანჩხუთის მუნიციპალიტეტში (ჯურუყვეთის ადმინისტრაციული ერთეული). მდებარეობს გურიის დაბლობზე, მდინარე ლესისწყლის (ფიჩორის აუზი) მარცხენა ნაპირზე, ზღვის დონიდან 75 მ-ზე, ლანჩხუთიდან 9 კმ-ის და ჯურუყვეთიდან 1 კმ-ის დაშორებით. სოფელში გადის ოზურგეთი-ლანჩხუთის საავტომობილო გზა. სოფლის ტერიტორია დასახლებულია წინაფეოდალური ხანიდან. 1960-იანი წლებში სოფელში აღმოჩნდა კირქვის ბლოკები, კერამიკის, კრამიტის და ადამიანის ძვლების ფრაგმენტები. მათ შორის იყო ქვა წარწერით „ქრისტე შეიწყალე იოანე ბერი“. წარწერა შესრულებულია კუთხოვანი ასომთავრულით, რომელშიც ნუსხურიც ურევია. ამ ადგილას იდგა X-XI სს. ეკლესია თავისი სამაროვნით. 2014 წლის აღწერის მონაცემებით სოფელში ცხოვრობს 372 ადამიანი. ენციკლოპედია „საქართველო“, ტ. 3, თბ., 2014. — გვ. 126. ქართული საბჭოთა ენციკლოპედია, ტ. 4, თბ., 1979. — გვ. 259. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ აფხაზავა ნ., გოცაძე მ, ძველი ქართული წარწერა ეწერიდან, გაზეთი „კომუნისტური შრომა“, 19 მაისი, 1982. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
A-მხარე და B-მხარე

A-მხარე და B-მხარე როგორც წესი, ეწოდება ე. წ. „7-დიუმიან გრამფირფიტებს“, რომლებიც სინგლების სახით გამოიცემოდა 1950-იანი წლებიდან. ტერმინი აღნიშნავს ისეთ სიმღერას, რომელიც გამოდის სინგლზე, მაგრამ არ წარმოადგენს სინგლის მთავარ კომპოზიციას (ანუ ისეთ კომპოზიციას, რომელიც არ არის ჩაშვებული როტაციაში). მიუხედავად იმისა, რომ დღეს სინგლების უმეტესობა კომპაქტ-დისკებზე გამოიცემა, ნებისმიერ დამატებით სიმღერას მაინც უწოდებენ B-მხარეს. ↑ Plasketes, Professor George (January 28, 2013). B-Sides, Undercurrents and Overtones: Peripheries to Popular in Music, 1960 to the Present. Ashgate Publishing.
შემიყვარე თუ გაბედავ

შემიყვარე თუ გაბედავ (ფრანგ. Jeux d'enfants, ქართ. ბავშვების თამაშები) (საერთაშორისო სახელწოდება: ინგლ. Love Me If You Dare) — 2003 წლის ფრანგული ფილმი. მისი რეჟისორია იან სამუელი. მთავარ როლებს ასრულებენ გიიომ კანე და მარიონ კოტიარი. „შემიყვარე თუ გაბედავ“ — კინოფილმების ინტერნეტ-მონაცემთა ბაზა (ინგლისური)
იმიერბაიკალეთის მხარე

იმიერბაიკალეთის მხარე (რუს. Забайкальский край) — რუსეთის ფედერაციის სუბიექტი, შედის ციმბირის ფედერალური ოკრუგის შემადგენლობაში. ადმინისტრაციული ცენტრი — ქალაქი ჩიტა. დაარსდა 2008 წლის 1 მარტს ჩიტის ოლქისა და აგის ბურიატთა ავტონომიური ოლქის გაერთიანების შედეგად. იმიერბაიკალეთი მხარეს ესაზღვრება ამურისა და ირკუტსკის ოლქები, რესპუბლიკები სახა და ბურიატეთი, სახელმწიფოები მონღოლეთი და ჩინეთი. 2002 წლის აღწერის მიხედვით იმიერბაიკალეთში ცხოვრობს: რუსები - 1 062 868 ბურიატები - 115 606 უკრაინელები - 12 033 თათრები - 8549 სომხები - 3755 ბელარუსები - 3040 აზერბაიჯანელები - 2184 ევენკები - 1656 ბაშკირები - 1354 ჩუვაშები - 1334 გერმანელები — 1317 ვიკისაწყობში არის გვერდი თემაზე: იმიერბაიკალეთის მხარე Официальный портал органов власти Информационный портал Забайкальского края Забайкальский край на сайте «Всемирная география» Электронная "Энциклопедия Забайкалья" Читинский городской портал Региональный информационный портал "Забайкалье Ру" დაარქივებული 2009-04-28 საიტზე Wayback Machine. ↑ https://data.iana.org/time-zones/tzdb-2021e/europe
ალკუნისებრნი

ალკუნისებრნი (ლათ. Alcedinidae) — ფრინველების ოჯახი ყაპყაპისნაირთა რიგისა. მათი სხეულის სიგრძეა 16-47 სმ, უმრავლესობა მკვეთრი შეფერილობისაა. აქვთ დიდი თავი, გრძელი და სწორი ნისკარტი, მოკლე და სუსტი ფეხები და ხშირი ბუმბული. ბინადრობენ მდინარეებისა და ტბების ნაპირებზე, ზოგი - ტყეებსა და ნახევრად უდაბნოებში. ბუდობენ სორო|სოროებში ან ხის ფუღუროში. ალკუნისებრნი მონოგამები არიან, წელიწადში 1-3-ჯერ მრავლდებიან. დებენ 6-9 (ტროპიკული სახეობანი 2-3) კვერცხს. ინკუბაციის პერიოდი 21 დღემდე გრძელდება. ალკუნისებრნი იკვებებიან პატარა თევზებით და წყლის მწერებით, ტროპიკული სახეობები კი მღრღნელებითა და ქვეწარმავლებითაც. ცნობილია 114 სახეობა, რომლითაგან საქართველოში გვხვდება ცისფერი ალკუნი (ლათ. Alcedo atthis). ქვეოჯახი ალკუნები Alcedo — ალკუნი Ceyx — ტყის ალკუნი Corythornis Ispidina — პაწაწა ალკუნი ქვეოჯახი ამლაყი ალკუნები Ceryle — ამლაყი ალკუნი Chloroceryle — მწვანე ალკუნი Megaceryle — დიდი ამლაყი ალკუნი ქვეოჯახი ალციონები Actenoides Caridonax — ატლასისფერი ალციონა Cittura — თაფლიწოვია ალკუნი Clytoceyx — ბაყაყპირასებრი ალკუნი Dacelo — გიგანტური ალკუნი Halcyon — ალციონა Lacedo — ზოლებიანი ალკუნი Melidora — მელიდორა Pelargopsis — ყარყატნისკარტა ალკუნი Syma Tanysiptera — სამოთხის ალკუნი Todiramphus — წყნაროკეანური ალკუნი ქართული საბჭოთა ენციკლოპედია, ტ. 1, თბ., 1975. — გვ. 316.
კრასნოიარსკის მხარე

კრასნოიარსკის მხარე (რუს. Красноярский край) — რუსეთის ფედერაციის სუბიექტი, შედის ციმბირის ფედერალური ოკრუგის შემადგენლობაში. ადმინისტრაციული ცენტრი — კრასნოიარსკი. დაარსდა 1934 წლის 7 დეკემბერს. კრასნოიარსკის მხარე მდებარეობს ცენტრალურ ციმბირში მდინარე ენისეის აუზში და უკავია რუსეთის ფედერაციის ტერიტორიის 13,86 %. ჩრდილოეთიდან ესაზღვრება ჩრდილოეთ ყინულოვანი ოკეანის აუზის - კარისა და ლაპტევების ზღვები. მხარეს აღმოსავლეთიდან ესაზღვრება სახას რესპუბლიკა და ირკუტსკის ოლქი, სამხრეთიდან ტუვა და ხაკასეთი, დასავლეთიდან კემეროვოს, ტომსკის ოლქები და ხანტი-მანსის ავტონომიური ოკრუგი და იამალ-ნენთა ავტონომიური ოკრუგი. 2002 წლის აღწერის მიხედვით კრასნოიარსკში ცხოვრობს: ვიკისაწყობში არის გვერდი თემაზე: კრასნოიარსკის მხარე Официальный портал Красноярского края დაარქივებული 2015-10-14 საიტზე Wayback Machine. Законодательное Собрание Красноярского края დაარქივებული 2008-09-17 საიტზე Wayback Machine. Мой Красноярск — народная энциклопедия Новости Красноярского края Компании Красноярска. Справочник დაარქივებული 2009-06-24 საიტზე Wayback Machine. Красноярский интернет-портал — все сайты Красноярского края დაარქივებული 2022-03-09 საიტზე Wayback Machine. Электронная карта Красноярского края დაარქივებული 2007-10-11 საიტზე Wayback Machine.
რობერტ პლანტის დისკოგრაფია

აქ წარმოდგენილია რობერ პლანტის დოსკოგრაფია. ↑ 1.0 1.1 Chart Stats - Robert Plant. chartstats.com (2010-02-07). დაარქივებულია ორიგინალიდან — 2012-12-10. ციტირების თარიღი: 2010-02-07. ↑ 2.0 2.1 allmusic ((( Robert Plant > Charts & Awards > Billboard Albums ))). Allmusic (2010-02-07). ციტირების თარიღი: 2010-02-07. ↑ 3.0 3.1 australian-charts.com - Australian charts portal. australian-charts.com (2010-02-07). ციტირების თარიღი: 2010-02-07. ↑ 4.0 4.1 Die Offizielle Schweizer Hitparade una Music Community. hitparde.ch. ციტირების თარიღი: 2010-02-07. ↑ 5.0 5.1 swedishcharts.com - Swedish charts portal. swedishchart.com (2010-02-07). ციტირების თარიღი: 2010-02-07. ↑ 6.0 6.1 norwegiancharts.com - Norwegian charts portal. norwegiancharts.com (2010-02-07). ციტირების თარიღი: 2010-02-07. ↑ 7.0 7.1 charts.org.nz - New Zealand charts portal. charts.org.nz. დაარქივებულია ორიგინალიდან — 2012-10-24. ციტირების თარიღი: 2010-02-07. ↑ 8.0 8.1 8.2 8.3 8.4 8.5 8.6 8.7 BPI - Search Results. British Phonographic Industry (2010-02-07). დაარქივებულია ორიგინალიდან — 2017-10-06. ციტირების თარიღი: 2010-02-07. ↑ 9.00 9.01 9.02 9.03 9.04 9.05 9.06 9.07 9.08 9.09 Robert Plant certified albums. Recording Industry Association of America (2010-02-07). დაარქივებულია ორიგინალიდან — 2015-09-24. ციტირების თარიღი: 2010-02-07. ↑ 10.0 10.1 10.2 10.3 10.4 Canadian Recording Industry Association search results. Canadian Recording Industry Association (2010-02-07). დაარქივებულია ორიგინალიდან — 2016-01-11. ციტირების თარიღი: 2010-02-07. ↑ BBC - Radio 1 - The Official Chart Update with Greg James - The Official UK Albums Chart Update რობერტ პლანტის ოფიციალური დისკოგრაფია
Yet Another Movie

„Yet Another Movie“ — მეექვსე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. სიმღერაში ასევე ჟღერს ფრაზები ფილმიდან „კასაბლანკა“. „Yet Another Movie“-ს დეივიდ გილმორი და ნიკ მეისონი თვლიდნენ ალბომის საუკეთესო კომპოზიციად. მისი თანაავტორია პეტ ლეონარდი, რომელიც მადონას რამდენიმე მნიშვნელოვანი ჩანაწერის პროდიუსერი იყო. სიმღერის ტექსტი, დაწერილი გილმორის მიერ სიურრეალისტურია და ავტორი მასზე ასე საუბრობდა: „Yet Another Movie“ აუხსნელია. ხოლმე საკუთარ განცდებსა და რეალობაზე ვფიქრობ, მაგრამ მაქვს სურვილი, საკუთარი სიმღერების საძირკველი უფრო ფართოდ ვაქციო, თანაც ამავე დროს არ ვისაუბრო სხვა ადამიანების ფანტაზიებსა და ამბებზე (რომლებიც ნაკლებად მაინტერესებს) - ეს სიმღერა ჩანაფიქრის ასრულების ერთ-ერთი მცდელობაა. დასარტყმელი ინსტრუმენტების სექციები ჩაწერილია მეისონის, ჯიმ კელტნერისა და სტივ ფორმანის მიერ (საკმაოდ დიდ სტუდიაში). მეისონი: ეს ალბომზე ჩემი ერთ-ერთი საყვარელი სიმღერაა, ალბათ, იმის გამო, თუ როგორ ჩაიწერა. დაუვიწყარი იყო: დიდი სტუდია იმაზე უფრო მეტი დასარტყმელი საკრავებით, რაც მინახავს. იქ იყო ჯიმ კელტნერის დასარტყმელი საკრავები, ჩემები და სტივ ფორმანის. აგრეთვე იყო ორი ადამიანი, რომელსაც "დასარტყმელი საკრავების ექიმებს" უწოდებენ, ისინი ამ სფეროს ულტრასპეციალისტები არიან. ყველაფერს აყენებენ, მომართავენ, მერე კი მოგიტანენ შვიდ დოლს და გეკითხებიან - "ამისთვის, შენი აზრით, რომელს გამოიყენებ?" ჰაერის ძალა და ჟღერადობა იმართება ამ დასარტყმელი საკრავების მიერ. იმ დროისთვის ეს იყო დასარტყმელი საკრავების ნამდვილი ქალაქი! წარსულში სხვა მუსიკოსები გვყოლია, მიუხედავად იმისა, რომ შემდგომში ყოველთვის არ მიგვითითებია მათი სახელები. ეს არ ნიშნავს, რომ ყველა სიმღერაში არ ვუკრავ. „Yet Another Movie“-ში სამივე ვუკრავთ - პერკუსიონისტი, ჯიმ კელტნერი და მე. ვუკრავდით უნისონში, მაგრამ დროდადრო რიტმი მიმყავდა, სხვები კი შუალედებს ავსებდნენ. განსხვავებული მიდგომაა, რაც მუსიკაზე მოქმედებს. სიმღერას აგრეთვე უერთდება „Round and Around“, რომელიც სხვადასხვა გამოცემაში ინდექსირებულია „Yet Another Movie“-სთან ერთად. სიმღერა აგრეთვე სრულდებოდა ჯგუფის 1987-1989 წლების ტურნეს ყველა კონცერტზე, განსხვავებული სეტლისტის ფარგლებში - იგი პროგრამაში რიგით მესამე იყო. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Round and Around

„Round and Around“ — მეშვიდე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. ეს ინსტრუმენტული კომპოზიცია არის ერთ-ერთი ყველაზე მოკლე ჯგუფის შემოქმედებაში. ნომერში დომინირებს სინთეზატორის აკორდები. ალბომის 2011 წლის რემასტერზე იგი მითითებულია ცალკე კომპოზიციად, ისევე, როგორც 1988 წლის საკონცერტო ალბომზე Delicate Sound of Thunder. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
A New Machine

A New Machine — ორი ნაწილისგან შემდგარი კომპოზიცია პროგრესულ როკ-ჯგუფ პინკ ფლოიდის ალბომიდან A Momentary Lapse of Reason. ორივე შემთხვევაში, ვოკალურ პარტიას ასრულებს დეივიდ გილმორი. მის ხმას სპეციფიკური ხმის ეფექტი ახლავს. პირველი ნაწილის შემდეგ ალბომზე ჟღერს „Terminal Frost“, ინსტრუმენტული კომპოზიცია. ორივე ნაწილი და „Terminal Frost“ ალბომის შექმნამდე ორი წლით ადრე დაიწერა. დეივიდ გილმორი: „აქ ისეთი ჟღერადობაა, რომელიც არავისთან მომისმენია. ხმოვანი ფილტრები, ვოკოდერები - ამან რაღაც ახალი მომცა, რაც შესანიშნავ ხმოვან ეფექტად მეჩვენა, რომელიც მანამდე არავის შეუქმნია. ეს ერთგვარი სიახლეა“. კომპოციის ორივე ნაწილი სრულდებოდა ჯგუფის 1987-1989 წლების ტურნეებში. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Terminal Frost

„Terminal Frost“ — მერვე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. ნომერი აგრეთვე გამოიცა სინგლზე „Learning to Fly“, სადაც ჩაწერილია მისი ვერსია გიტარის ერთ-ერთი სოლოს გარეშე. აღნიშნულ ვერსიას სინგლზე ეწოდება DYOL - „Do Your Own Lead“ (ქართ. საკუთარი წამყვანი სოლო დაუკარი). კომპოზიცია იწერებოდა ალბომამდე რამდენიმე წლით ადრე და დაგეგმილი იყო დეივიდ გილმორის მესამე სოლო-ალბომში შესატანად (როდესაც იგი ჯერ არ ფიქრობდა, რომ ჯგუფს დაუბრუნდებოდა). მრავალი მცდელობის შემდეგ იგი ვოკალის გარეშე დარჩა. მასში ჟღერს მხოლოდ ორი ფრაზა - „One thing“ და „Never again“. ითვლება, რომ ნომერში აირეკლა გილმორისა და როჯერ უოტერსის ურთიერთობები. არის ვარაუდიც, რომ „Terminal Frost“ არის გამოუცემელი სიმღერის „Peace Be With You“ იდეების გაგრძელება - ერთგვარი გამოსამშვიდობებელი გზავნილი უოტერსთან. ნომრის პირველ ნაწილში უკრავს დრამ-მანქანა, მეორეში - ნიკ მეისონია (ჩაწერის დროს იგი სტუდიაში ყოველთვის არ იჯდა, ვინაიდან რამდენიმეწლიანი პაუზის შემდეგ დასარტყმელ საკრავებთან თავს თავისუფლად არ გრძნობდა). საქსოფონზე ორნი, ჯგუფ Supertramp-ის მუსიკოსი, ჯონ ჰელიუელი და ტომ სკოტი (ჯგუფიდან L.A. Express) უკრავენ. კომპოზიცია სრულდებოდა 1987-1989 წლების კონცერტებზე. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Sorrow (პინკ ფლოიდის სიმღერა)

„Sorrow“ — მეათე სიმღერა ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. დეივიდ გილმორის თქმით, ეს არის მისი შემოქმედების ერთ-ერთი საუკეთესო ტექსტის მქონე კომპოზიცია, თუმცა პირველი სტრიქონები აღებულია ჯონ სტეინბეკის შემოქმედებიდან. ნიკ მეისონის თქმით, დეივიდ გილმორმა ეს სიმღერა თითქმის მთლიანად, შაბათ-კვირას ჩაწერა, საკუთარ სტუდიაში, Astoria. გიტარის სოლო, რომელიც სიმღერის თავში ჟღერს, ჩაწერილი იქნა ლოს-ანჯელესში, სტადიონზე. საბოლოო სოლო ჩაწერილია დეივიდის სტუდიაში, Gallien-Krueger-ის გამაძლიერებლით. დრამ-მანქანის პროგრამირება ამ კომპოზიციაში გილმორს ეკუთვნის. სიმღერაში ჟღერს სტრიქონი დარღვეულ დაპირებებზე, „Of promises broken“, რომელიც თავდაპირველად ალბომის სახელწოდება უნდა ყოფილიყო. დეივიდი: „Sorrow“ იყო ლექსი, რომელიც დავწერე, როდესაც ჯერ მუსიკაც არ მქონდა შერჩეული, რაც იშვიათად ხდება. მდინარე იყო საერთო თემა: მდინარეები სიმბოლური და მიმზიდველია სხვადასხვა საკითხის გამოსახატავად. არსებობს რენდი ნიუმენის სიმღერა „In Germany Before the War“, რომელშიც საუბარია მოხუცი გარყვნილის მიერ მოკლულ გოგონაზე. „I'm looking at the river but thinking of the sea“. ეს მისამღერი მე უბრალოდ მიყვარს. მდინარე პირდაპირ არა, მაგრამ ყველაფერს აჯამებს. სიმღერა სრულდებოდა ჯგუფის 1987-1989/1994 წლების ტურნეებში და, გარდა სტუდიურის, შეტანილია საკონცერტო ალბომებში Delicate Sound of Thunder და Pulse. გილმორმა სიმღერა შეასრულა Fender Stratocaster-ის იუბილეზე, 2004 წელს, კომპოზიციებთან „Marooned“ და „Coming Back to Life“ ერთად. 2015-2016 წლების სოლო ტურნეში ეს სიმღერა კვლავ სრულდებოდა, თუმცა — შავ და არა წითელ Stratocaster-ზე. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ A. DiPerna, David Gilmour — Interviewed დაარქივებული 2011-06-11 საიტზე Wayback Machine. , Guitar World, February 1993.
ამერიკული სვავისებრნი

ამერიკული სვავისებრნი (ლათ. Cathartidae) — ფრინველების ოჯახი დღის მტაცებელთა რიგისა. მათი სხეულის სიგრძეა 63-112 სმ. ბუმბულის შეფერილობა - მოყავისფრო-შავი. ცნობილია 5 გვარი: კონდორი (Vultur), სამეფო სვავი (Sarcoramphus), შავი სვავი (Soragyps), ინდაურისებრი სვავი (Cathartes) და კალიფორნიული სვავი (Gymnogyps). გავრცელებული არიან სამხრეთ და ცენტრალურ ამერიკაში, ჩრდილოეთ ამერიკის სამხრეთში. იკვებებიან მძორით (ბუნებრივი სანიტრები არიან), ზოგჯერ თავს ესხმიან ნორჩ ჩლიქოსნებსაც. ბუდობენ კლდეებსა და ხის ფუღუროებში. დებენ 2-3 თეთრ ან ღია რუხ.მწვანე კვერცხს. კრუხობენ მორიგეობით, დედალიც და მამალიც. ქართული საბჭოთა ენციკლოპედია, ტ. 1, თბ., 1975. — გვ. 381.
ავე მარია

ავე მარია — მარიამ ღვთისმშობლისადმი მიძღვნილი კათოლიკური ჰიმნი, რომლის ტექსტიც, დამტკიცებული 1545 წელს საეკლესიო კრების მიერ, არ უნდა შეცვლილიყო. დაწყებული XIX ს-დან „ავე მარიას“ უწოდებენ ნებისმიერ ტექსტზე შექმნილ სევდიანი განწყობის ვოკალურ ნაწარმოებს, მიძღვნილს წმინდა მარიამისადმი. Ave, Maria, gratia plena; Dominus tecum: benedicta tu in mulieribus, et benedictus fructus ventris tui, Jesus. Sancta Maria, Mater Dei, ora pro nobis peccatoribus, nunc et in hora mortis nostrae. Amen ლოცვის ტექსტზე დაიწერა მრავალი მუსიკალური ნაწარმოები. ავტორების შორის არიან იოჰან სებასტიან ბახი, ჯოვანი პერლუიჯი პალესტრინა, შარლ გუნო, ანტონინ დვორჟაკი, ჯუზეპე ვერდი, პიეტრო მასკანი, ფრანც შუბერტი და ილია II. ტექსტი, რომელიც გამოყენებულია „შუბერტის ავე მარიაში“ არის შემდეგი: Ave Maria Gratia plena Maria, gratia plena Maria, gratia plena Ave, ave dominus Dominus tecum Benedicta tu in mulieribus Et benedictus Et benedictus fructus ventris Ventris tuae, Jesus Ave Maria Ave Maria Mater Dei Ora pro nobis peccatoribus Ora pro nobis Ora, ora pro nobis peccatoribus Nunc et in hora mortis Et in hora mortis nostrae Et in hora mortis nostrae Et in hora mortis nostrae Ave Maria //ხელოვნების ენციკლოპედიური ლექსიკონი.-შემდგ.:ნანა მაჭარაშვილი-თბ.-გამომცემლობა „მერედიანი“.-2004
ნიკოლო ტრიბოლო

ნიკოლო ტრიბოლო (Niccolò di Raffaello di Niccolò dei Pericoli, მოკლედ "Il Tribolo"; დ. 1500 — გ. 7 სექტემბერი, 1550) — იტალიელი მანიერისტი ხელოვანი კოზიმო I მედიჩის სამსახურში მის მშობლიურ ფლორენციაში. ტრიბოლომ თავდაპირველად შეგირდობა ხის მთლელთან დაიწყო, თუმცა მალევე, ჯერ კიდევ მოზარდობის ასაკში, ანდრეა სანსოვინომ საკუთარ თანაშემწედ აიყვანა. ჯიორჯიო ვაზარი საკუთარ "ვიტე"-ში აღნიშნავს ტრიბოლოს მიერ შექმნილ უამრავ ადრეულ ფიგურასა და შადრევანს, რომლებიც დღემდე არ შემორჩენილა. ისევე, როგორც მისი მემკვიდრე კარის ხელოვანი ბერნარდო ბუონტალენტი, ტრიბოლოს შემოქმედება გაცილებით უფრო დიად ხელოვანთა ჩრდილში მოექცა. მაგალითისთვის, XVII და XVIII საუკუნეებში ხელოვნების თაყვანისმცემლები ტრიბოლოს ზოგიერთ ნახაზსა და გეგმას სკულპტურული ანსამბლებისა და კედლის შადრევნებისთვის მიქელანჯელოს მიაკუთვნებდნენ, რაც ტრიბოლოს უსაზღვო ნიჭიერებასა და მის სტილზე მიქელანჯელოს გავლენაზე მიანიშნებდა.
კრასნოდარის მხარე

კრასნოდარის მხარე (რუს. Краснодарский край) — რუსეთის ფედერაციის სუბიექტი, შედის სამხრეთის ფედერალური ოკრუგის შემადგენლობაში. ადმინისტრაციული ცენტრი — კრასნოდარი. დაარსდა 1937 წლის 13 სექტემბერს. კრასნოდარის მხარე მდებარეობს სამხრეთ რუსეთში ჩრდილოეთ კავკასიის სამხრეთ-დასავლეთ ნაწილში აზოვისა და შავი ზღვის სანაპიროებზე. საზღვრის სიგრძეა 1540 კმ. საიდანაც 740 კილომეტრი საზღვაოა. მხარეს აღმოსავლეთიდან ესაზღვრება სტავროპოლის მხარე და ყარაჩაი-ჩერქეზეთი ჩრდილოეთიდან როსტოვის ოლქი, სამხრეთიდან საქართველო, ხოლო მის საზღვრებს შიგნითაა მოქცეული ადიღეს რესპუბლიკა. რელიეფი მთიანი და ვაკეა. უმეტესი ნაწილი უჭირავს შავმიწა სტეპურ ყუბან-აზოვისპირა ვაკეს (ყუბანისპირა ვაკე). სამხრეთით — კავკასიონის ჩრდილოეთი კალთები და შტოქედები დაფარულია ტყით (წიფელი, სოჭი, ნაძვი). მთავარი მდინარეა ყუბანი. 2010 წლის აღწერების მიხედვით კრასნოდარის მხარის ეროვნული შემადგენლობა ასეთია: 2008 წლის 1 იანვრის მონაცემების მიხედვით უდიდესი ქალაქებია: კრასნოდარი (709,7 ათ. კაცი), სოჭი (334,3 ათ. კაცი), ნოვოროსიისკი (283,8 ათ. კაცი), არმავირი (189,1 ათ. კაცი). ქართული საბჭოთა ენციკლოპედია, ტ. 6, თბ., 1983. — გვ. 16-17. ვიკისაწყობში არის გვერდი თემაზე: კრასნოდარის მხარე Официальный сайт администрации Краснодарского края დაარქივებული 2012-11-30 საიტზე Wayback Machine. Портал исполнительных органов государственной власти Краснодарского края დაარქივებული 2013-06-16 საიტზე Wayback Machine. Совет муниципальных образований Краснодарского края Юга. Ру — Портал Краснодара и Краснодарского края Kuban.info Информационный портал Краснодарского края ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 1.27 1.28 1.29 1.30 1.31 1.32 1.33 1.34 1.35 1.36 1.37 1.38 1.39 1.40 1.41 1.42 1.43 ОКТМО. 185/2016. Southern FD <a href="https://wikidata.org/wiki/Track:Q26857949"></a> ↑ https://data.iana.org/time-zones/tzdb-2021e/europe ↑ 3.0 3.1 https://web.archive.org/web/20210513133711/https://www.consultant.ru/document/cons_doc_LAW_417998/2ff7a8c72de3994f30496a0ccbb1ddafdaddf518/
სტრატეგიული ვიდეო თამაში

სტრატეგიული ვიდეო თამაში — კომპიუტერული თამაშის ნაირსახეობა. მასში გამარჯვების მოსაპოვებლად საჭიროა სტრატეგიული და ტაქტიკური ცოდნის გამჟღავნება. იგი ასევე ხშირად ითვალისწინებს ლოგიკური აზროვნების გამომჟღავნებასაც. ვიკისაწყობში არის გვერდი თემაზე: სტრატეგიული ვიდეო თამაში